السلام عليكم و رحمة الله و بركاته موقع الحادكة يقدم عصير شبيه بالميلك شيك لذيذ ومنعش يبهر الضيوف عصير شبيه بالميلك شيك لذيذ ومنعش يبهر الضيوف حبيباتي ليوم بغيت نوريكم طريقتي في تحضير عصير رائع بكل ما في الكلمة من معنى كيشبه الميلك شيك منعش ولذيذ وكيحمر لوجه قدام ضيوف . منطولش عليكم باش نحضرو العصير تاعنا نحتاجو ل لتر حليب 1 فلان فاني بدون سكر 1 ساشي فاني 1 دانون فاني سكر حسب الدوق الطريقة كناخدو نصف لتر حليب ونخلطوه مع الفلان و2 معالق سنيدة او 3 معالق حسب الرغبة ونحطوه فوق البوطة حتى يغلا مع تحراك المستمر ونديروه فشي زلافة وندخلوه يبرد مزيان في ثلاجة نخليوه حتى يشد راسو ولكن قبل خاصو يبرد خارج الثلاجة عاد ندخلوه باش منسوطيوهاش ههههه. ملي يبرد خرجيه وكبيه في مولينيكس وزيدي عليه دانون فاني وساشي فاني ونصف لتر حليب و3 معالق سنيدة أو 2 معالق وخلطي مزيان حتى يدوب لفلان وتمتعي بألذ عصير مداق لا يقاوم. هاد لعصير كنديرو كل مرة بشكل وكل شكل بمداقو ممكن ديري الفلان ديال الشكلاط او ديال الكراميل او ديال الفريز